નવી દિલ્હી: ભાજપના નેતૃત્વવાળી એનડીએ સરકારનો ત્રણ વર્ષનો કાર્યકાળ પૂરો થવા આડે હવે જ્યારે ૧૦૦ કલાકનો સમય બાકી છે ત્યારે કેન્દ્ર સરકાર આ ત્રણ વર્ષની પોતાની સિદ્ધિઓ ગણાવવા માટે જોરશોરથી તૈયારીઓ કરી રહી છે. ભાજપ આ પ્રસંગને રાષ્ટ્રવ્યાપી જશ્ન તરીકે ઊજવવા જઈ રહ્યું છે અને આ જશ્નમાં તેમનો પ્રયાસ વડા પ્રધાન નરેન્દ્ર મોદીને એક બ્રાન્ડ તરીકે દેશ સમક્ષ રજૂ કરવાનો છે. આ જશ્નનું નામ પણ MODI (Making of Developed India-MODI) જ છે.